ອະດີດ ເຈົ້າໜ້າທີ່ ຂັ້ນສູງ ຂອງຈີນ ຮັບສາລະພາບ ວ່າ ສໍ້ລາດບັງຫລວງ (ວີດີໂອ)
ອ​ະດີດ​ ຮອງ​ຜູ້ອຳນວຍການ ຄະນະກຳມາທິການ​ ພັດທະນາ​ແຫ່ງ​ຊາດ ​ແລະ​ການ​ປະຕິ​ຮູບ ຮັບສາລະພາບວ່າ ໄດ້ຮັບເງິນສິນບົນ ຫຼາຍລ້ານໂດລາ.
ອະດີດເຈົ້າໜ້າທີ່ເສດຖະກິດ ຂັ້ນສູງຂອງຈີນຄົນນຶ່ງ ຮັບສາ ລະພາບວ່າ ໄດ້ຮັບເງິນສິນບົນຫລາຍລ້ານໂດລາ ທ່ານ Liu Tienan ແມ່ນອະດີດ ຮອງຜູ້ອຳນວຍການ ຄະນະ ກຳມາທິການພັດ ທະນາແຫ່ງຊາດ ແລະການປະຕິຮູບ ທີ່ນຳ ພາເສດຖະກິດຂອງຈີນຊຶ່ງໃຫຍ່ເປັນ ອັນດັບສອງຂອງໂລກ ທ່ານເປັນເຈົ້າໜ້າທີ່ຄົນຫລ້າສຸດຂອງຈີນທີ່ຖືກປົດອອກຈາກ ຕຳແໜ່ງ ຍ້ອນການ ປຸກລະດົມຢ່າງເປັນການເປີດເຜີຍ ທີ່ມີ ຈຸດປະສົງຈະກວດລ້າງການສໍ້ລາດບັງຫລວງ ຢູ່ໃນພັກຄອມ ມິວນິສ ຄະນະໄອຍະການ ກ່າວວ່າ ທ່ານ Liu ໄດ້ຮັບເອົາເງິນສິນບົນເກືອບ 6 ລ້ານໂດລາ ຈຳ ນວນນຶ່ງເປັນເງິນສົດ ອີກຈຳນວນນຶ່ງເປັນຂອງຂວັນ ຮວມທັງລົດ Porsche ແລະເຮືອນ ວິນລ່າຫຼັງນຶ່ງ ໃນປັກກິ່ງ ລາຍລະອຽດ ຂອງການດຳເນີນຄະດີເປັນເວລານຶ່ງມື້ ໃນວັນພຸດມຶຶ້ນີ້ ທີ່ແຂວງ Hebei ໃນພາກເໜືອຂອງປະເທດ ສະແດງໃຫ້ເຫັນວ່າ ທ່ານ Liu ອາຍຸ 59 ປີ ໄດ້ຮ້ອງໄຫ້ຮັບ ສາລະພາບຕໍ່ຄວາມຜິດ ຄະນະໄອຍະການ ໄດ້ຮ້ອງຂໍໃຫ້ຫລຸດຜ່ອນໂທດ ແຕ່ ທ່ານ Liu ເກືອບເປັນທີ່ແນ່ນອນ ແລ້ວວ່າ ຈະພົບເຫັນມີຄວາມຜິດ ເນື່ອງຈາກວ່າສານຈີນແມ່ນຄວບຄຸມໂດຍພັກຄອມ ມິວນິສ ແລະບໍ່ເຄີຍຕັດສິນດ້ວຍຄວາມເຫັນໃຈ ແກ່ພວກຈຳເລີຍ ໃນຄະດີປະເພດນີ້ ເປັນທີ່ຄາດກັນວ່າ ການຕັດສິນຈະມີຂຶ້ນຕາມພາຍຫລັງ ທ່ານປະເຊີນໜ້າກັບ ໂທດຈຳ ຄຸກ 10 ປີ ຖ້າຫາກຖືກພົບເຫັນວ່າມີຄວາມຜິດ ການກ່າວຫາຕໍ່ທ່ານ Liu ໄດ້ເລີ້ມຂຶ້ນເປັນເທຶ່ອທຳອິດໃນປີ 2012 ໂດຍນັກຂ່າວຄົນນຶ່ງ ຂອງວາລະສານສືບສວນ Caijing ຕໍ່ມາ ທ່ານ Liu ໄດ້ຖືກໄລ່ອອກຈາກພັກຄອມມິວ ນີສ ແລະໄດ້ຖືກເຈົ້າໜ້າທີ່ສືບສວນ